PÁLYÁZATI FELHÍVÁS

A 2015. ÉVI GÁZSZOLGÁLTATÁSBÓL KIZÁRT TÁRSASHÁZAK TÁMOGATÁSÁRA

A Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága pályázatot ír ki **a gázszolgáltatásból műszaki okokból kizárt társasházak gáz alap-, és felszálló vezetékek felújítására** a többször módosított 40/2013. (VI.26.) számú önk. rendeletben (továbbiakban: rendelet) alapján

**I.**

**Rendelkezésre álló pénzügyi keret**

**A visszatérítendő kamatmentes támogatás folyósítására rendelkezésre álló forrás 22 millió forint.**

**II.**

# Támogatás mértéke és tárgya

1. **A támogatási összeg**: a felújítási költség legfeljebb **70 %-a,** de legfeljebb **1.200.000,- Ft.**
2. A pályázatot a gáz alap-, és felszálló vezetékek felújítási munkáinak támogatására lehet benyújtani, amennyiben a gázszolgáltató – FŐGÁZ Földgázelosztási Kft. – a társasházat igazoltan kizárja a gázszolgáltatásból.

**III.**

**A jelentkezési lap beszerzése, a pályázat benyújtásának módja, helye, határideje:**

1. **A Pályázati Kiírás és a Jelentkezési adatlap** (jelen Pályázati Kiírás 1. számú melléklete) beszerezhető a Polgármesteri Hivatal Hatósági és Ügyfélszolgálati Irodáin vagy letölthető az Önkormányzat honlapjáról.
2. **A pályázatok benyújtásának módja: Papír alapon a** Budapest Főváros VII. Kerület Erzsébetvárosi Polgármesteri Hivatal **Hatósági és** **Ügyfélszolgálati Irodáin** (Budapest VII. ker. Erzsébet krt. 6., illetve Garay utca 5.) adható be, és **ezzel egy időben** **a társasház a teljes pályázati anyagát scannelve elektronikusan megküldi a** [**tarsashaz2015@erzsebetvaros.hu**](mailto:tarsashaz2015@erzsebetvaros.hu) **email címre.**
3. **Pályázatot benyújtani** 2015.………. napjától a költségvetési keret felhasználásáig folyamatosan lehet a Budapest Főváros VII. kerület Erzsébetvárosi Polgármesteri Hivatal Hatósági és Ügyfélszolgálati Irodáin (Budapest VII. Erzsébet krt. 6. és Budapest VII Garay u 5.)
4. A pályázatot a gázszolgáltatásból történő kizárást követő 60 napon belül lehet benyújtani.
5. A kérelmeket Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottság bírálja el.

**IV.**

**Általános részvételi feltételek:**

1. A társasházak „Jelentkezési adatlap” (jelen Pályázati Kiírás 1. számú melléklete) kitöltésével, a szükséges mellékletek csatolásával és ezeknek a III. fejezet 2.) - 4.) pontjaiban jelölt helyen, módon, határidőn belüli beadásával jelenthetik be a pályázaton történő részvételi szándékukat.
2. A pályázati dokumentáció átvétele és benyújtása díjmentes.
3. A támogatás kizárólag az elfogadott felújítási munka finanszírozására használható fel.
4. A visszatérítendő támogatás összegének visszafizetése **a társasház által vállalt időre**, de legfeljebb a következő futamidő alatt történik:

|  |  |  |
| --- | --- | --- |
| **visszatérítendő kamatmentes kölcsön összege (Ft)** | | **Futamidő**  **(év)** |
| 0 Ft-tól | 400.000,- Ft-ig | 1 |
| 400.001,- Ft-tól | 800.000,- Ft-ig | 2 |
| 800.001,- Ft-tól | 1.200.000,- Ft-ig | 3 |

1. **Az** **európai uniós versenyjogi értelemben vett vállalkozások[[1]](#footnote-1) tekintetében– amennyiben a vállalkozás gazdasági tevékenysége érinti a tagállamok közötti kereskedelmet – a** visszatérítendő kamatmentes támogatás az Európai Unió Működéséről szóló Szerződés 107. cikke (1) bekezdésének hatálya alá tartozó (**csekély összegű - de minimis - támogatás**), támogatásnak minősül. Egy uniós versenyjogi értelemben vett vállalkozás tevékenysége akkor nem érinti a tagállamok közötti kereskedelmet, ha a támogatás nem vezet kereslet vagy befektetések vonzásához az érintett térségben, és nem akadályozza más tagállamokból származó vállalkozások letelepedését, továbbá a kedvezményezett által nyújtott termékek vagy szolgáltatások tisztán helyi jellegűek vagy földrajzilag korlátozott vonzáskörzettel bírnak, és végül a szomszédos tagállamok piacaira és fogyasztóira csak marginális hatást gyakorolnak.

**V.**

**Pályázati dokumentáció érvényességének alaki és tartalmi követelményei, a dokumentáció összeállítási sorrendje**

1. A pályázatot a jelentkezési adatlap (a pályázat típusának megfelelően) hiánytalan kitöltésével és az előírt mellékletek csatolásával kell benyújtani.
2. A pályázat benyújtásának formai és tartalmi előírásai:
3. a pályázati anyagot az alább **előírt sorrendben**, **bekötve** (legalább gyorslefűzőbe rendezve), **zárt borítékban**, egy példányban kell benyújtani.
4. **a pályázati anyagot tartalmazó zárt borítékra rá kell írni:**

* **„2015. évi gázszolgáltatásból kizárt társasházi pályázat” - és a társasház címét**

1. **A pályázati anyag összeállítási sorrendje a következő:**
   1. hiánytalanul és pontosan, olvashatóan kitöltött „Jelentkezési adatlap”, (jelen pályázat 1. számú melléklet)

A felújítás költségvetésének, az igényelt támogatási összegeknek, a feltüntetett összegeknek meg kell egyezniük a Közgyűlési határozatban szereplő, tehát a Közgyűlés által elfogadott összegekkel.

* 1. **Fővárosi Gázművek igazolása:** a társasház gázszolgáltatásból történő kizárásáról szóló igazolás másolata **a közgyűlés által felhatalmazott személy eredeti aláírásával hitelesített példánya.**
  2. a pályázati feltételeknek megfelelő (legalább a közös képviselő által minden oldalon hitelesített másolat):
* jegyzőkönyv a Közgyűlésről,
* közgyűlési jelenléti ív,
* a polgári perrendtartásról szóló 1952. évi III. törvény 195. § (1) és 196. § (1) bekezdéseiben foglaltaknak megfelelő tartalmú és formájú tulajdonosi meghatalmazások másolati példánya,
  1. közgyűlés által legalább 3 árajánlat közül elfogadott, a pályázati munkához tartozó részletes költségvetés, melynek végösszege a „Jelentkezési adatlapon” feltüntetett összeggel megegyezik, (mindhárom árajánlatot csatolni kell).

1. A közgyűlési határozatnak egyértelműen, tételesen tartalmaznia kell (elegendő egy határozatban szerepeltetni) az alábbiakat **az alábbi sorrendben**:
2. a pályázaton való indulás szándékát,
3. a pályázati feltételek elfogadását,
4. az ügyintézésre a közös képviselő felhatalmazását,
5. a felújítási munka megnevezését,
6. az elfogadott árajánlat szerinti költségvetés főösszegét, valamint az ajánlattevő megnevezését,
7. a kért támogatás számszerű összegét
8. nyilatkozat, hogy a társasháznak nincs olyan tartozása, ami a támogatás visszafizetését veszélyezteti,
9. nyilatkozat, hogy a támogatás pozitív elbírálása esetén a társasház a számlavezető pénzintézeténél a kapott támogatás összegére azonnali inkasszót (felhatalmazó levél) engedélyez az Önkormányzat részére,
10. A társasház – mind az első, mind a megismételt – közgyűlésen a felújítási munkát és a szükséges határozatokat, az összes tulajdoni hányad szerinti legalább egyszerű többségű jelenlét mellett, 2/3-os szavazattöbbséggel fogadta el.

Írásos szavazás esetén a határozat hozatalhoz a tulajdoni hányad szerinti 2/3-os többségű szavazatarány szükséges (a szavazás két fajtája együttesen nem alkalmazható)

1. A pályázatok csak az igényelt támogatásra vonatkozó, hibátlanul kitöltött jelentkezési adatlap, valamint a pályázati kiírásnak alaki és tartalmi szempontból teljes mértékben megfelelő összes szükséges melléklet - és az esetleges hiánypótlási felhívást teljesítve - határidőben történő, benyújtása mellett tekinthetők érvényesnek.

**VI.**

**A pályázat elbírálása**:

1. A pályázatok felbontását a Budapest Főváros VII. Kerület Erzsébetváros Polgármesteri Hivatal Főépítészi Iroda (továbbiakban: Főépítészi Iroda) munkatársai végzik el.
2. A hiánypótlási felhívást a Főépítészi Iroda bocsátja ki, melyet a pályázó a kézhezvételtől számított 5 munkanapon belül nyújtja be (elektronikus értesítés esetén a kiküldést követő munkanapot tekintjük átvettnek).
3. A hiánypótlás teljesíthető Önkormányzati Ügyfélszolgálatokon személyes leadással, és E-mailen kiküldött hiánypótlási felhívásra történő válasz Email megküldésével. Ebben az esetben a csatolt dokumentumok **PDF** formátumban nyújthatók be, a dokumentum hitelessége a benyújtó felelőssége.
4. A hiánypótlásra az előző pontban rögzített maximált kézhezvételi határidő az átvételtől számított 5 munkanap, a határidőben be nem nyújtott hiánypótlás a pályázat érvénytelenségét eredményezi.
5. Hiánypótlásra a megadott határidőkön belül egy alkalommal van lehetőség.
6. A pályázatokat Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága (PKB) bírálja el a pályázati dokumentum iktatási időpontjától számított 20 munkanapon belül.

**VII.**

**Csekély összegű támogatásokra vonatkozó előírások:**

1.) Jelen támogatás az **európai uniós versenyjogi értelemben vett vállalkozások– a Társasházakban saját tulajdonú albetétben, a tulajdonos által gazdasági tevékenységet folytató cégek, egyéni vállalkozók – tekintetében,** a támogatás csekély összegű támogatásnak minősül, amelyet kizárólag az EUMSz 107. és 108. cikkének a csekély összegű (de minimis) támogatásokra való alkalmazásáról szóló, 2013. december 18-ai 1407/2013/EU bizottsági rendelet (HL L 351, 2013. 12.24. 1.o) (a továbbiakban 1407/2013/EU bizottsági rendelet) szabályai alapján lehet nyújtani.

2.) Az 1407/2013/EU bizottsági rendelet 2. cikk (2) bekezdése szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1407/2013/EU bizottsági rendelet alapján odaítélt csekély összegű támogatások bruttó támogatástartalma tagállamonként nem haladhatja meg a 200.000 eurónak, közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszeget, figyelembe véve a 1407/2013/EU bizottsági rendelet 3. cikk (8)-(9) bekezdéseit is. (Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni.)

3.) A fentiek teljesülése érdekében **a támogatás odaítélését (a határozat közlését)** követően a Közös képviselőnek az 1407/2013/EU bizottsági rendelet 5. cikkének (1) bekezdése figyelembe vételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról az alábbi módon:

4.) Jelen Pályázati Kiírás **2**. **számú mellékletét képező *„Közös Képviselői nyilatkozat”***kitöltésével nyilatkoznia kell a társasházban tulajdonosi albetéttel rendelkező vállalkozásokról, a gazdasági tevékenységet végző, tulajdoni hányaddal rendelkező kedvezményezettek mindegyikének pedig a **3. számú mellékletben szereplő nyomtatványon nyilatkoznia kell** az előző két pénzügyi évben általa igénybe vett csekély összegű támogatások támogatástartalmáról. A nyilatkozatok a támogatásról szóló határozattal egy időben megküldésre kerülnek, de beszerezhetőek a Budapest VII. kerület Erzsébetvárosi Polgármesteri Hivatal Hatósági és Ügyfélszolgálati Irodáiban, vagy az Internetről ([www.erzsebetvaros.hu](http://www.erzsebetvaros.hu/)) letölthetőek.

5.) Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2012. április 25-i 360/2012/EU bizottsági rendeletnek  (HL L 114., 2012.4.26., 8. o.) megfelelően nyújtott csekély összegű támogatással a 360/2012/EU bizottsági rendeletben meghatározott felső határig halmozható. Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással az 1407/2013/EU bizottsági rendelet 3. cikkének (2) bekezdésében meghatározott felső határig halmozható.

6.) A csekély összegű támogatás nem halmozható azonos támogatható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a támogatások halmozása túllépi bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.

7.) Amennyiben a társasházban európai uniós versenyjogi értelemben vett vállalkozás tulajdonnal rendelkezik, és a részére csekély összegű (de minimis) támogatás nem nyújtható, illetve a vállalkozás a részére nyújtott csekély összegű támogatásokat érintően nem nyilatkozik, a támogatást a vállalkozás tulajdoni aránya szerinti összeggel csökkenteni kell.

8.) Az 1407/2013/EU bizottsági rendelet 1. cikke alapján csekély összegű támogatás nyújtható valamennyi ágazat vállalkozásai számára az alábbi kivételekkel:

a) a 104/2000/EK tanácsi rendelet ( 1 ) hatálya alá tartozó, a halászati és akvakultúra ágazatban tevékenységet végző vállalkozásoknak nyújtott támogatás;

b) a mezőgazdasági termékek elsődleges termelésével foglalkozó vállalkozásoknak nyújtott támogatás;

c) a mezőgazdasági termékek feldolgozásával és forgalmazásával foglalkozó vállalkozásoknak nyújtott támogatás, a következő esetekben:

1. amennyiben a támogatás összege az elsődleges termelőktől beszerzett vagy az érintett vállalkozások által forgalmazott ilyen termékek ára vagy mennyisége alapján kerül rögzítésre;

2. amennyiben a támogatás feltétele az elsődleges termelőknek történő teljes vagy részleges továbbadás;

d) a harmadik országokba vagy tagállamokba irányuló exporttal kapcsolatos tevékenységekhez nyújtott támogatás, nevezetesen az exportált mennyiségekhez, az értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz közvetlenül kapcsolódó támogatás;

e) az importáruval szemben belföldi áru használatához kötött támogatás.

9.) Amennyiben egy vállalkozás az (8) bekezdés a), b) vagy c) pontjában említett ágazatokban, valamint az e rendelet hatálya alá tartozó egy vagy több ágazatban egyaránt tevékenységet végez, illetve az e rendelet hatálya alá tartozó egyéb tevékenységeket folytat, úgy e rendelet csak az utóbbi ágazatokra vagy tevékenységekre tekintettel nyújtott támogatásra alkalmazandó, feltéve, hogy az érintett tagállam – megfelelő eszközökkel, úgymint a tevékenységek szétválasztása vagy a költségek megkülönböztetése révén – biztosítja, hogy az e rendelet hatálya alól kizárt ágazatokban végzett tevékenységek ne részesüljenek az e rendelet alapján nyújtott csekély összegű támogatásban.

10.) A támogatottnak az 1407/2013/EU bizottsági rendelet 5. cikkének (1) bekezdése figyelembe vételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról.

11.) A támogatott kijelenti, hogy – az 1407/2013/EU bizottsági rendelet 1. cikke (2) bekezdésének kivételével – a támogatást nem használja az 1407/2013/EU bizottsági rendelet 1. cikkének (1) bekezdésében meghatározott kivételek szerinti célokra, továbbá – az 1407/2013/EU bizottsági rendelet 3. cikk (2) bekezdésének megfelelően – közúti kereskedelmi árufuvarozás ellenszolgáltatás fejében történő végzése céljából teherszállító jármű vásárlására.

12.) A kedvezményezettnek a támogatáshoz kapcsolódó iratokat, az odaítélést követő 10 évig meg kell őriznie, és a támogató ilyen irányú felhívása esetén köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.

**VIII.**

**Támogatási szerződés kötése és elszámolás**

1. **A közös képviselő a támogatási szerződés-tervezet előkészítése érdekében a VIII. fejezet 1. a), b) és c) pontjaiban részletezett dokumentumokat az elektronikus úton megküldött kiértesítésben megadott email címre, az olvasás visszaigazolásától számított 5 munkanapon belül PDFformátumban elküldi.**
2. A közös képviselő (cég esetén a cég képviseletében aláírásra jogosult) által megfelelően kitöltött és aláírt nyilatkozat (**jelen Pályázati Kiírás 2. sz. melléklete**)arról, hogy mely cégek (cégformára tekintet nélkül, egyéni vállalkozók is) azok, akik a társasházban, saját tulajdonú albetétben, a tulajdonos által gazdasági tevékenységet végeznek, feltüntetve a cégek tulajdoni arányát. Amennyiben a társasházban európai uniós versenyjogi értelemben vett **vállalkozás tulajdon joggal rendelkezik**, és a részére csekély összegű „de minimis” támogatás nem nyújtható, illetve a vállalkozás a részére nyújtott **csekély összegű támogatásokat érintően nem nyilatkozik,** **ilyen esetben a támogatást a vállalkozás tulajdoni hányad aránya szerinti összeggel csökkenteni kell.**
3. A társasházban tulajdonjoggal bíró, gazdasági tevékenységet folytató cégek, egyéni vállalkozók által megfelelően kitöltött és cégszerűen (név, székhely, cégjegyzékszám) aláírt – **jelen Pályázati Kiírás 3. számú és/vagy 4. számú mellékletében szereplő – nyilatkozat:** a társasházban saját tulajdonú albetétben, a tulajdonos által gazdasági tevékenységet folytató cégek, egyéni vállalkozók csekély összegű (de minimis) támogatásokról szóló nyilatkozata arról, hogy az EUMSz 107. és 108. cikkének a csekély összegű (de minimis) támogatásokra való alkalmazásáról szóló, 2013. december 18-ai 1407/2013/EU bizottsági rendelet (HL L 351, 2013. 12.24. 1.o) 2. cikkének (2) bekezdése értelmében – bármilyen forrásból, csekély összegű (de minimis) támogatási jogcímen odaítélt támogatás támogatástartalma – három pénzügyi év vonatkozásában – nem haladhatja meg a 200.000 eurónak, a közúti szállítási ágazatban a 100.000 eurónak megfelelő forint összeget beleértve a társasház által elnyert támogatás, adott cégre eső hányadával számítandó jelen támogatást is.
4. A közös képviselő által megfelelően kitöltött és aláírt közzétételi kérelemről szóló és a közpénzekből nyújtott támogatások átláthatóságáról szóló nyilatkozatokat. (**jelen Pályázati Kiírás 7. és 8. sz. mellékletei**)
5. Amennyiben a társasház az jelen pályázati kiírás 2. és 3. vagy 4. számú mellékletében található (csekély összegű támogatásokra vonatkozó) nyilatkozatokat, az VIII. fejezet 1) pontban foglaltakat határidőre nem küldi meg, ill. a szerződés aláírásáról szóló, elektronikus úton, e-mail címre küldött értesítés megküldésétől számított 10 munkanapon belül a szerződést nem írja alá az elnyert támogatást elveszti.
6. A pályázat elbírálását követően a támogatást nyert társasházakkal az erről szóló támogatási szerződést (jelen Pályázati Kiírás 5. számú melléklete) a Polgármester, illetve meghatalmazottja és a társasház megbízott képviselője írja alá.

4.) A költségvetési támogatások felhasználását - ha ennek a közbeszerzésekről szóló törvény szerinti feltételei fennállnak - közbeszerzés alkalmazásához kell kötni, és köteles a közbeszerzésekről szóló 2011. évi CVIII. törvény egyszerű közbeszerzési eljárására vonatkozó rendelkezéseit alkalmazni, azaz:

1. legalább három ajánlattevőnek köteles egyidejűleg írásbeli ajánlattételi felhívást küldeni a hivatkozott törvényben meghatározott tartalommal,
2. külön jogszabályban meghatározott minta szerint köteles összegzést készíteni az ajánlatokról, amelyet a munkák elvégzésére irányuló szerződés megkötése előtt köteles az összes ajánlattevőnek megküldeni.
3. A munkálatokat valamennyi felújítási pályázatnála **szerződés megkötésétől számított** **75 nap** **alatt be kell fejezni.** Előre nem látható okok esetén a társasház – közgyűlés e tárgyban hozott döntése alapján – kérheti a határidő hosszabbítást, amelyről a Pénzügyi és Kerületfejlesztési Bizottság dönt. A határidőt a Pénzügyi és Kerületfejlesztési Bizottság egy alkalommal, legfeljebb két hónappal hosszabbíthatja meg. Ezen határidők elmulasztása szerződésszegésnek minősül.
4. A társasház legkésőbb a szerződéskötéstől számított 105 napon belül köteles benyújtani a közös képviselő által hitelesített számlamásolatokat és a munka elvégzését igazoló dokumentumokat 2 – 2 példányban, az alábbi sorrendben:
5. elszámolási iratjegyzék (6. számú melléklet)
6. a számlavezető pénzintézetnél tett, az önkormányzatnak inkasszó jogot biztosító bejelentés (felhatalmazó levél) **eredeti példányát)** (3 hónapnál nem régebbi)
7. a mindenkor jogszabályi előírásoknak megfelelően kitöltött számla/számlák másolata (a közös képviselő aláírásával miszerint „az eredetivel mindenben megegyező másolat”) mellékleteivel (számlarészletező) - másolat
8. vállalkozási szerződés a Társasház és a vállalkozó között (másolat), elfogadott árajánlat másolata (költségvetés, árakkal, mennyiségekkel),
9. átadás-átvételi jegyzőkönyv másolata (minden közreműködő, legalább építtető és kivitelező által aláírva)
10. Főgáz Földgázelosztási Kft. jegyzőkönyv és használatbavételi hozzájárulás.
11. A visszatérítendő támogatás folyósítása a VIII. fejezet 6. pontban foglalt dokumentumok benyújtása alapján történik. Az elszámolás során kizárólag az elnyert pályázat alapján elvégzett munkákról, az adott évben kiállított számlák fogadhatók be.
12. Az Önkormányzat a társasházzal kötött támogatási szerződésben foglaltak szerint, átutalja a támogatás összegét.
13. A felújítási pályázat során elnyert támogatáson, valamint a költségvetésében szereplő munkákon és az ott megjelölt összegen felüli többletköltség a társasházat terheli.
14. A társasház a visszatérítendő támogatás visszafizetését a támogatási összeg számlájára érkezését követő **második** hónap első napjától köteles a támogatási szerződésben meghatározott törlesztési időben és részletekben teljesíteni az önkormányzat fizetési számlaszámára történő átutalással. Az aktuális törlesztő részlet a hónap 15. napjáig esedékes.
15. A társasház a fennmaradó törlesztési kötelezettségének a törlesztési határidő lejárta előtt egy összegben bármikor eleget tehet.
16. Ha a felújítás tényleges költsége kevesebb, mint a támogatási szerződésben szereplő összeg, úgy ennek megfelelően a támogatás összege is arányosan csökken, továbbá a havonkénti törlesztő részlet nem változik a törlesztés időtartama annak arányosan rövidül.
17. Az Önkormányzat a társasház fizetési késedelme esetén
18. a késedelembe esés hónapjában – az Önkormányzat tulajdoni hányada arányában - a társasháznak fizetendő aktuális havi közös költségéből levonva kompenzálja a Társasház aktuális havi elmaradását;
19. a késedelembe esés követő hónap első napjától, a Polgári Törvénykönyvről szóló 2013. évi V. törvényben (továbbiakban: Ptk.) meghatározottak szerint és mértékben késedelmi kamatot számít fel;
20. két hónapi törlesztő részlet elmaradása után a társasházzal kötött szerződést azonnali hatállyal felmondja, egyidejűleg intézkedik a tartozás, valamint a késedelmi kamat beszedése illetve visszafizetése iránt.
21. A társasház felújítási munkáinak készültségét, elvégzését a Polgármesteri Hivatal bármikor, a társasházzal egyeztetett időpontban ellenőrizheti.
22. Az Önkormányzat fenntartja a jogot, hogy a Polgármesteri Hivatal illetékes irodái és a Bizottság a támogatási szerződés szerinti támogatással érintett munkálatok dokumentációiba betekinthessen.
23. A társasházzal kötött megállapodásban foglaltak súlyos megszegése esetén az Önkormányzat jogosult a támogatási szerződés azonnali hatállyal történő felmondására és a már kifizetett támogatás teljes összegének követelésére.

Budapest; 2015. 05. 07.

**Benedek Zsolt**

Pénzügyi és Kerületfejlesztési Bizottság Elnöke

1. Az Európai Unió működéséről szóló szerződés (a továbbiakban: EUMSZ) 107. cikke értelmében vállalkozásnak minősül közjogi jogállásától és finanszírozásának módjától függetlenül minden közjogi és magánjogi jogi személy illetve természetes személy, amely illetve aki a támogatásban részesített tevékenység tekintetében szolgáltatásokat vagy árukat kínál a piacon.

   Uniós állami támogatási értelemben vett vállalkozás esetében:

   Vállalkozás fogalma: Bármely gazdasági tevékenységet végző személy minősülhet annak (C-41/90. számú ítélet Klaus Höfner ECR I-01979. {1991) 21. pont)

   Gazdasági tevékenységnek minősül: bármely, egy adott piacon termékek és szolgáltatások nyújtásával járó tevékenység (C-35/96. számú Bizottság kontra Olaszország ítélet (ECR I03851. {1998} 36. pont),

   A kedvezményezett formája irreleváns [↑](#footnote-ref-1)