2015. évi általános Társasház Felújítási Pályázati felhívás

**Kémény**

Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága pályázatot ír kiaz Erzsébetváros közigazgatási területén lévő 1990. előtt épült társasházak és lakásfenntartó szövetkezeti házak (továbbiakban: társasházak) felújítási munkáinak támogatására a többször módosított40/2013. (VI.26.) számú önk. rendelet alapján (továbbiakban: ÖR).

**I.**

**Rendelkezésre álló pénzügyi keret**

A rendelkezésre álló forrás két részből áll: visszatérítendő kamatmentes támogatás és vissza nem térítendő támogatás, (továbbiakban együtt: **összes támogatás)**.

**A visszatérítendő kamatmentes támogatás folyósítására rendelkezésre álló forrás 15 millió forint. A vissza nem térítendő támogatás összege a visszatérítendő kamatmentes támogatás 45 %-a.**

**II.**

# Támogatás mértéke és módja

Pályázatot benyújtani csak az alábbi munkákra, az alábbi támogatási keretek között lehet:

1. Pályázható munkák: Kémény fejek, a fedkőtől a zárófödém síkjáig tartó felújítás, illetve kéménymagasítás (bélelés nélkül). A kéményfelújítás a kéményseprő járda felújítással nem vonható össze, önálló pályázatként külön – külön mellékletekkel nyújthatók be. Pályázni kizárólag még meg nem kezdett munkákkal lehet.
2. Pályázható összes támogatás: A társasház által elfogadott felújításra vonatkozó költségvetés legfeljebb **70%-**a, de az Önkormányzattól kapott támogatás mértéke a kémény/kéménycsoportok darabszámától függetlenül nem haladhatja meg az 1.000.000,- Ft-ot.

Az elnyert összes támogatás a kamatmentes visszatérítendő támogatás, és a vissza nem térítendő támogatás összege.A vissza nem térítendő támogatás összege a visszatérítendő kamatmentes támogatás 45 %-a.

A jelen pályázati felhívásra való jelentkezés nem zárja ki az Önkormányzat által meghirdetett egyéb társasházi pályázaton való részvételt.

**III.**

**A jelentkezési lap beszerzése, a pályázat benyújtásának módja, helye, határideje, és az elbírálás határideje:**

1. **A Pályázati felhívás és a Jelentkezési adatlap** (jelen Pályázati felhívás 1. számú melléklete) beszerezhető a Polgármesteri Hivatal Hatósági és Ügyfélszolgálati Irodáin vagy letölthető az Önkormányzat honlapjáról.
2. **A pályázatok benyújtásának módja: Papír alapon a** Budapest Főváros VII. Kerület Erzsébetvárosi Polgármesteri Hivatal **Hatósági és** **Ügyfélszolgálati Irodáin** (Budapest VII. ker. Erzsébet krt. 6., illetve Garay utca 5.) adható be, és **ezzel egy időben** **a társasház a teljes pályázati anyagát scannelve elektronikusan megküldi a** [**tarsashaz2015@erzsebetvaros.hu**](mailto:tarsashaz2015@erzsebetvaros.hu) **email címre.**
3. **A pályázatok benyújtásának határideje: 2015. …….**
4. **A pályázatok elbírálásának határideje: 2015 ……..**
5. **A pályázatok eredménye** az Erzsébetváros újságban és a Budapest Főváros VII. Kerület Erzsébetváros Önkormányzata hivatalos honlapján közzétételre kerül, valamint a részt vevő pályázók **elektronikus úton és papír alapon értesítést kapnak**.

**IV.**

**Általános részvételi feltételek:**

1. A társasházak „Jelentkezési adatlap” (jelen Pályázati felhívás 1. számú melléklete) kitöltésével, a szükséges mellékletek csatolásával és ezeknek a III. fejezet 2.) - 4.) pontjaiban jelölt helyen, módon, határidőn belüli beadásával jelenthetik be a pályázaton történő részvételi szándékukat.
2. A pályázati dokumentáció átvétele és benyújtása díjmentes.
3. Az összes támogatás kizárólag az elfogadott felújítási munka finanszírozására használható fel. **Kivétel**: ha a pályázat beadását követően az elnyert munkára kötendő vállalkozási szerződés megkötéséig a társasházban élet-, vagy balesetveszélyes helyzet alakult ki, amit a társasháznak Építésügyi Műszaki Szakértői Névjegyzékben szereplő szakértő szakvéleményével kell igazolni. A kért módosításról a Pénzügyi és Kerületfejlesztési Bizottság dönt. A módosított munkára adható összes támogatás nem lehet nagyobb a pályázaton elnyert összegnél és az adott munkára vonatkozó tárgyévben kiírt pályázatban meghatározott összegnél. A be nem nyújtott szakvéleményekre való utólagos hivatkozást a Pénzügyi és Kerületfejlesztési Bizottság nem veszi figyelembe.
4. A visszatérítendő támogatás összegének visszafizetése **a társasház által vállalt időre**, de legfeljebb a következő futamidő alatt történik:

|  |  |  |
| --- | --- | --- |
| **visszatérítendő kamatmentes kölcsön összege (Ft)** | | **Futamidő**  **(év)** |
| 0 Ft-tól | 300.000,- Ft-ig | 1 |
| 300.001,- Ft-tól | 600.000,- Ft-ig | 2 |
| 600.000,- Ft-tól |  | 3 |

1. **Az** **európai uniós versenyjogi értelemben vett vállalkozások[[1]](#footnote-1)[1] tekintetében– amennyiben a vállalkozás gazdasági tevékenysége érinti a tagállamok közötti kereskedelmet – az összes** támogatás az Európai Unió Működéséről szóló Szerződés 107. cikke (1) bekezdésének hatálya alá tartozó (**csekély összegű - de minimis - támogatás**), támogatásnak minősül. Egy uniós versenyjogi értelemben vett vállalkozás tevékenysége akkor nem érinti a tagállamok közötti kereskedelmet, ha a támogatás nem vezet kereslet vagy befektetések vonzásához az érintett térségben, és nem akadályozza más tagállamokból származó vállalkozások letelepedését, továbbá a kedvezményezett által nyújtott termékek vagy szolgáltatások tisztán helyi jellegűek vagy földrajzilag korlátozott vonzáskörzettel bírnak, és végül a szomszédos tagállamok piacaira és fogyasztóira csak marginális hatást gyakorolnak.
2. A pályázaton **nem vehet részt** az a társasház
3. amely a korábbi pályázati támogatás visszafizetésénél két hónapot meghaladó törlesztési elmaradása van,
4. amely az elmúlt két évben a Pénzügyi és Kerületfejlesztési Bizottság által kiírt pályázaton támogatást nyert, de, a társasház hibájából a megkötött támogatási szerződésben vállaltaknak határidőre nem tett eleget.

**V.**

**Pályázati dokumentáció érvényességének alaki és tartalmi követelményei, a dokumentáció összeállítási sorrendje**

1. A pályázatot a jelentkezési adatlap (a pályázat típusának megfelelően) hiánytalan kitöltésével és az előírt mellékletek csatolásával kell benyújtani.
2. **Hibás adatok megadásából származó hátrányok a Társasházat terhelik, illetve a pályázat eredménytelenségét eredményezheti.**
3. A pályázat benyújtásának formai és tartalmi előírásai:
4. a pályázati anyagot az alább **előírt sorrendben**, **bekötve** (legalább gyorslefűzőbe rendezve), **kizárólag** **roncsolással bontható módon**, **zárt borítékban**, **felújítási munkánként** egy példányban kell benyújtani.

Roncsolással bontható kötésen a kiíró olyan módot ért, ami nem teszi lehetővé, hogy a benyújtott pályázatban, annak látható megsértése nélkül, lapokat cseréljenek ki, vagy újabb lapokat helyezzenek el.

**Roncsolással bontható kötések megfelelő eljárások lehetnek különösen, de nem kizárólagosan az alábbiak:**

* A pályázati anyag fűzési oldalán minden lapot átlyukasztani, azon fonalat átfűzni, a fonal végét az utolsó lap hátoldalán egyszer ragasztható címkével leragasztani – olyan módon, hogy az ajánlat könnyen lapozható legyen! – és a címkét aláírni, vagy bélyegzőlenyomattal ellátni oly módon, hogy az aláírás, vagy bélyegzőlenyomat az ajánlat utolsó lapjára is átérjen,

vagy

* a dokumentáció spirálozását követően a fonalat két spirállyukon átfűzni, a fonal végét az utolsó lap hátoldalán egyszer ragasztható címkével leragasztani – olyan módon, hogy az ajánlat könnyen lapozható legyen! – és a címkét aláírni, vagy bélyegzőlenyomattal ellátni oly módon, hogy az aláírás vagy bélyegzőlenyomat az ajánlat utolsó lapjára is átérjen.

1. **a pályázati anyagot tartalmazó zárt borítékra rá kell írni:**

* a **„2015. évi Általános Társasház Felújítási Pályázati Felhívás – Kémény” megjelölést és a társasház címét.**

1. A pályázati anyag összeállítási sorrendje a következő:
   1. hiánytalanul és pontosan, olvashatóan kitöltött „Jelentkezési adatlap”,

* A Jelentkezési Adatlapon feltüntetett felújítás költségvetésnek, illetve az igényelt támogatási összegnek meg kell egyezniük a Közgyűlési határozatban szereplőkkel, tehát a Közgyűlés által elfogadott összegekkel.
  1. a pályázati feltételeknek megfelelő (legalább a közös képviselő által minden oldalon hitelesített másolat):
* jegyzőkönyv a Közgyűlésről,
* közgyűlési jelenléti ív,
* a polgári perrendtartásról szóló 1952. évi III. törvény 195. § (1) és 196. § (1) bekezdéseiben foglaltaknak megfelelő tartalmú és formájú tulajdonosi meghatalmazások másolati példánya,
  1. közgyűlés által elfogadott a pályázati munkához tartozó részletes költségvetés, melynek végösszege a „Jelentkezési adatlapon” feltüntetett összeggel megegyezik,
  2. **A teljes tetőről készített (égtáj jelöléssel és a bejárati kapu helyének jelölésével ellátott) vázrajz**, amely tartalmazza az épület valamennyi kéményét, kéménycsoportokat, úgy, hogy azok összhangban legyenek a hatóság által kiadott kötelezésben foglaltakkal,
  3. Hivatalos szerv, hatóság vagy szakértő által megállapított veszélyhelyzetet igazoló irat.
  4. Amennyiben az életveszélyt hatósági határozat, vagy névjegyzékben szereplő szakértő által készített szakértői vélemény állapítja meg, azt másolatban mellékelni kell.
  5. egyéb, műszaki és statikai szakvéleményeket mellékelni kell, ha a „Jelentkezési adatlapon” ez is feltüntetésre került, és ezzel kívánják megalapozni a pályázatot.

1. A közgyűlési határozatnak egyértelműen, tételesen tartalmaznia kell (elegendő egy határozatban szerepeltetni) az alábbiakat **az alábbi sorrendben**:
2. a pályázaton való indulás szándékát,
3. a pályázati feltételek elfogadását,
4. az ügyintézésre a közös képviselő felhatalmazását,
5. a felújítási munka megnevezését,
6. az elfogadott árajánlat szerinti költségvetés főösszegét, valamint az ajánlattevő megnevezését,
7. a kért támogatás számszerű összegét (ami legfeljebbaz árajánlat 70%, II. fejezet 2. pontja alapján meghatározott összegek);
8. nyilatkozat, hogy a társasháznak nincs olyan tartozása, ami a visszatérítendő támogatás visszafizetését veszélyezteti,
9. nyilatkozat, hogy az összes támogatás pozitív elbírálása esetén a társasház a számlavezető pénzintézeténél a kapott támogatás összegére azonnali inkasszót (felhatalmazó levél) engedélyez az Önkormányzat részére,
10. A társasház – mind az első, mind a megismételt – közgyűlésen a felújítási munkát és a szükséges határozatokat, az összes tulajdoni hányad szerinti legalább egyszerű többségű jelenlét mellett, 2/3-os szavazattöbbséggel fogadta el.

Írásos szavazás esetén a határozat hozatalhoz a tulajdoni hányad szerinti 2/3-os többségű szavazatarány szükséges (a szavazás két fajtája együttesen nem alkalmazható)

1. A pályázatok csak az igényelt összes támogatásra vonatkozó, hibátlanul kitöltött jelentkezési adatlap, valamint a pályázati felhívásnak alaki és tartalmi szempontból teljes mértékben megfelelő összes szükséges melléklet - és az esetleges hiánypótlási felhívást teljesítve - határidőben történő, benyújtása mellett tekinthetők érvényesnek.

**VI.**

**A pályázat elbírálása**:

1. A pályázatok felbontását a hivatal munkatársai és a Pénzügyi és Kerületfejlesztési Bizottság tagjai közösen végzik el. A bontási jegyzőkönyvben rögzíteni kell, az érvényes és érvénytelen pályázatokat. valamint azon pályázatokat melyek hiánypótlási felhívás kibocsátásával érvényessé tehetők. A hiánypótlási felhívást a Budapest Főváros VII. Kerület Erzsébetváros Polgármesteri Hivatal Főépítészi Irodája bocsátja ki.
2. A hiánypótlás teljesíthető Önkormányzati Ügyfélszolgálatokon személyes leadással, és E-mailen kiküldött hiánypótlási felhívásra történő válasz E-mail megküldésével. Ebben az esetben a csatolt dokumentumok **PDF** formátumban nyújthatók be, a dokumentum hitelessége a benyújtó felelőssége.
3. A hiánypótlásra a kézhezvételi határidő az átvételtől számított 5 munkanap (elektronikus értesítés esetén a kiküldést követő munkanapot tekintjük átvettnek) a határidőben be nem nyújtott hiánypótlás a pályázat érvénytelenségét eredményezi.
4. Hiánypótlásra a megadott határidőkön belül egy alkalommal van lehetőség.
5. A támogatás odaítélésénél figyelembe veendő fontossági sorrend:
6. életveszélyre vonatkozó hatósági felszólítás/kötelezés
7. életveszélyt megállapító közmű, közszolgáltatói nyilatkozat, figyelmeztetés vagy szakvélemény
8. egyéb a veszélyességet megállapító szakvélemény
9. dokumentummal alá nem támasztott egyéb igény
10. A benyújtott pályázatokat döntésre előkészíti a Polgármesteri Hivatal munkatársaiból létrehozott szakmai munkacsoport, készíti elő, a Pénzügyi, és Kerületfejlesztési Bizottság elnöke, és tagjai kontrollja mellett, a pályázatokat a jogszabályi felhatalmazás alapján a Budapest Főváros VII. Kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága (PKB) bírálja el.

**VII.**

**Csekély összegű támogatásokra vonatkozó előírások:**

1.) Jelen támogatás az **európai uniós versenyjogi értelemben vett vállalkozások[[2]](#footnote-2)[1] – a Társasházakban saját tulajdonú albetétben, a tulajdonos által gazdasági tevékenységet folytató cégek, egyéni vállalkozók – tekintetében,** a támogatás csekély összegű támogatásnak minősül, amelyet kizárólag az EUMSz 107. és 108. cikkének a csekély összegű (de minimis) támogatásokra való alkalmazásáról szóló, 2013. december 18-ai 1407/2013/EU bizottsági rendelet (HL L 351, 2013. 12.24. 1.o) (a továbbiakban 1407/2013/EU bizottsági rendelet) szabályai alapján lehet nyújtani.

2.) Az 1407/2013/EU bizottsági rendelet 2. cikk (2) bekezdése szerinti, egy és ugyanazon vállalkozás részére a folyó pénzügyi évben, valamint az azt megelőző két pénzügyi év során az 1407/2013/EU bizottsági rendelet alapján odaítélt csekély összegű támogatások bruttó támogatástartalma tagállamonként nem haladhatja meg a 200.000 eurónak, közúti kereskedelmi árufuvarozást ellenszolgáltatás fejében végző vállalkozások esetében a 100.000 eurónak megfelelő forintösszeget, figyelembe véve a 1407/2013/EU bizottsági rendelet 3. cikk (8)-(9) bekezdéseit is. (Az átváltásnál az európai uniós versenyjogi értelemben vett állami támogatásokkal kapcsolatos eljárásról és a regionális támogatási térképről szóló 37/2011. (III. 22.) Korm. rendelet 35. §-a alapján kell eljárni.)

3.) A fentiek teljesülése érdekében **az összes támogatás odaítélését (a határozat közlését)** követően a Közös képviselőnek az 1407/2013/EU bizottsági rendelet 5. cikkének (1) bekezdése figyelembe vételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról az alábbi módon:

4.) Jelen Pályázati felhívás **2**. **számú mellékletét képező *„Közös Képviselői nyilatkozat”***kitöltésével nyilatkoznia kell a társasházban tulajdonosi albetéttel rendelkező vállalkozásokról, a gazdasági tevékenységet végző, tulajdoni hányaddal rendelkező kedvezményezettek mindegyikének pedig a **3. számú mellékletben szereplő nyomtatványon nyilatkoznia kell** az előző két pénzügyi évben általa igénybe vett csekély összegű támogatások támogatástartalmáról. A nyilatkozatok a támogatásról szóló határozattal egy időben megküldésre kerülnek, de beszerezhetőek a Budapest VII. kerület Erzsébetvárosi Polgármesteri Hivatal Hatósági és Ügyfélszolgálati Irodáiban, vagy az Internetről ([www.erzsebetvaros.hu](http://www.erzsebetvaros.hu/)) letölthetőek.

5.) Az 1407/2013/EU bizottsági rendelet alapján nyújtott csekély összegű támogatás az Európai Unió működéséről szóló szerződés 107. és 108. cikkének az általános gazdasági érdekű szolgáltatást nyújtó vállalkozások számára nyújtott csekély összegű támogatásokra való alkalmazásáról szóló, 2012. április 25-i 360/2012/EU bizottsági rendeletnek  (HL L 114., 2012.4.26., 8. o.) megfelelően nyújtott csekély összegű támogatással a 360/2012/EU bizottsági rendeletben meghatározott felső határig halmozható. Az 1407/2013/EU bizottsági rendelet szerinti csekély összegű támogatás más csekély összegű támogatásokról szóló rendeleteknek megfelelően nyújtott csekély összegű támogatással az 1407/2013/EU bizottsági rendelet 3. cikkének (2) bekezdésében meghatározott felső határig halmozható.

6.) A csekély összegű támogatás nem halmozható azonos támogatható költségek vonatkozásában vagy azonos kockázatfinanszírozási célú intézkedés vonatkozásában nyújtott állami támogatással, ha a támogatások halmozása túllépi bármely csoportmentességi rendeletben vagy a Bizottság által elfogadott határozatban az egyes esetek meghatározott körülményeire vonatkozóan rögzített maximális intenzitást vagy összeget.

7.) Amennyiben a társasházban európai uniós versenyjogi értelemben vett vállalkozás tulajdonnal rendelkezik, és a részére csekély összegű (de minimis) támogatás nem nyújtható, illetve a vállalkozás a részére nyújtott csekély összegű támogatásokat érintően nem nyilatkozik, a támogatást a vállalkozás tulajdoni aránya szerinti összeggel csökkenteni kell.

8.) Az 1407/2013/EU bizottsági rendelet 1. cikke alapján csekély összegű támogatás nyújtható valamennyi ágazat vállalkozásai számára az alábbi kivételekkel:

a) a 104/2000/EK tanácsi rendelet ( 1 ) hatálya alá tartozó, a halászati és akvakultúra ágazatban tevékenységet végző vállalkozásoknak nyújtott támogatás;

b) a mezőgazdasági termékek elsődleges termelésével foglalkozó vállalkozásoknak nyújtott támogatás;

c) a mezőgazdasági termékek feldolgozásával és forgalmazásával foglalkozó vállalkozásoknak nyújtott támogatás, a következő esetekben:

1. amennyiben a támogatás összege az elsődleges termelőktől beszerzett vagy az érintett vállalkozások által forgalmazott ilyen termékek ára vagy mennyisége alapján kerül rögzítésre;

2. amennyiben a támogatás feltétele az elsődleges termelőknek történő teljes vagy részleges továbbadás;

d) a harmadik országokba vagy tagállamokba irányuló exporttal kapcsolatos tevékenységekhez nyújtott támogatás, nevezetesen az exportált mennyiségekhez, az értékesítési hálózat kialakításához és működtetéséhez vagy az exporttevékenységgel összefüggésben felmerülő egyéb folyó kiadásokhoz közvetlenül kapcsolódó támogatás;

e) az importáruval szemben belföldi áru használatához kötött támogatás.

9.) Amennyiben egy vállalkozás az (8) bekezdés a), b) vagy c) pontjában említett ágazatokban, valamint az e rendelet hatálya alá tartozó egy vagy több ágazatban egyaránt tevékenységet végez, illetve az e rendelet hatálya alá tartozó egyéb tevékenységeket folytat, úgy e rendelet csak az utóbbi ágazatokra vagy tevékenységekre tekintettel nyújtott támogatásra alkalmazandó, feltéve, hogy az érintett tagállam – megfelelő eszközökkel, úgymint a tevékenységek szétválasztása vagy a költségek megkülönböztetése révén – biztosítja, hogy az e rendelet hatálya alól kizárt ágazatokban végzett tevékenységek ne részesüljenek az e rendelet alapján nyújtott csekély összegű támogatásban.

10.) A támogatottnak az 1407/2013/EU bizottsági rendelet 5. cikkének (1) bekezdése figyelembe vételével – az ott meghatározott feltételek teljesítésének megállapítására alkalmas módon – nyilatkoznia kell a részére a támogatás odaítélésének évében és az azt megelőző két pénzügyi évben nyújtott csekély összegű támogatások támogatástartalmáról.

11.) A támogatott kijelenti, hogy – az 1407/2013/EU bizottsági rendelet 1. cikke (2) bekezdésének kivételével – a támogatást nem használja az 1407/2013/EU bizottsági rendelet 1. cikkének (1) bekezdésében meghatározott kivételek szerinti célokra, továbbá – az 1407/2013/EU bizottsági rendelet 3. cikk (2) bekezdésének megfelelően – közúti kereskedelmi árufuvarozás ellenszolgáltatás fejében történő végzése céljából teherszállító jármű vásárlására.

12.) A kedvezményezettnek az összes támogatáshoz kapcsolódó iratokat, az odaítélést követő 10 évig meg kell őriznie, és a támogató ilyen irányú felhívása esetén köteles azokat bemutatni. A csekély összegű támogatási jogcímen nyújtott támogatásokról az Európai Bizottság kérésére 20 munkanapon belül információt kell szolgáltatni.

**VIII.**

**Támogatási szerződés kötése és elszámolás**

1. **A közös képviselő a támogatási szerződés-tervezet előkészítése érdekében a VIII. fejezet 1. a), b) és c) pontjaiban részletezett dokumentumokat az elektronikus úton megküldött kiértesítésben megadott email címre, az olvasás visszaigazolásától számított 5 munkanapon belül PDFformátumban elküldi.**
2. A közös képviselő (cég esetén a cég képviseletében aláírásra jogosult) által megfelelően kitöltött és aláírt nyilatkozat (**jelen Pályázati felhívás 2. sz. melléklete**)arról, hogy mely cégek (cégformára tekintet nélkül, egyéni vállalkozók is) azok, akik a társasházban, saját tulajdonú albetétben, a tulajdonos által gazdasági tevékenységet végeznek, feltüntetve a cégek tulajdoni arányát. Amennyiben a társasházban európai uniós versenyjogi értelemben vett **vállalkozás tulajdon joggal rendelkezik**, és a részére csekély összegű „de minimis” támogatás nem nyújtható, illetve a vállalkozás a részére nyújtott **csekély összegű támogatásokat érintően nem nyilatkozik,** **ilyen esetben az összes támogatást a vállalkozás tulajdoni hányad aránya szerinti összeggel csökkenteni kell.**
3. A társasházban tulajdonjoggal bíró, gazdasági tevékenységet folytató cégek, egyéni vállalkozók által megfelelően kitöltött és cégszerűen (név, székhely, cégjegyzékszám) aláírt – **jelen Pályázati felhívás 3. számú és/vagy 4. számú mellékletében szereplő – nyilatkozat:** a társasházban saját tulajdonú albetétben, a tulajdonos által gazdasági tevékenységet folytató cégek, egyéni vállalkozók csekély összegű (de minimis) támogatásokról szóló nyilatkozata arról, hogy az EUMSz 107. és 108. cikkének a csekély összegű (de minimis) támogatásokra való alkalmazásáról szóló, 2013. december 18-ai 1407/2013/EU bizottsági rendelet (HL L 351, 2013. 12.24. 1.o) 2. cikkének (2) bekezdése értelmében – bármilyen forrásból, csekély összegű (de minimis) támogatási jogcímen odaítélt támogatás támogatástartalma – három pénzügyi év vonatkozásában – nem haladhatja meg a 200.000 eurónak, a közúti szállítási ágazatban a 100.000 eurónak megfelelő forint összeget beleértve a társasház által elnyert támogatás, adott cégre eső hányadával számítandó jelen támogatást is.
4. A közös képviselő által megfelelően kitöltött és aláírt közzétételi kérelemről szóló és a közpénzekből nyújtott támogatások átláthatóságáról szóló nyilatkozatokat. (**jelen Pályázati felhívás 7. és 8. sz. mellékletei**)
5. Amennyiben a társasház az jelen pályázati felhívás 2. és 3. vagy 4. számú mellékletében található (csekély összegű támogatásokra vonatkozó) nyilatkozatokat, az VIII. fejezet 1) pontban foglaltakat határidőre nem küldi meg, ill. a szerződés aláírásáról szóló, elektronikus úton, e-mail címre küldött értesítés megküldésétől számított 20 munkanapon belül a szerződést nem írja alá az elnyert támogatást elveszti.

4.) A költségvetési támogatások felhasználását - ha ennek a közbeszerzésekről szóló törvény szerinti feltételei fennállnak - közbeszerzés alkalmazásához kell kötni, és köteles a közbeszerzésekről szóló 2011. évi CVIII. törvény egyszerű közbeszerzési eljárására vonatkozó rendelkezéseit alkalmazni, azaz:

1. legalább három ajánlattevőnek köteles egyidejűleg írásbeli ajánlattételi felhívást küldeni a hivatkozott törvényben meghatározott tartalommal,
2. külön jogszabályban meghatározott minta szerint köteles összegzést készíteni az ajánlatokról, amelyet a munkák elvégzésére irányuló szerződés megkötése előtt köteles az összes ajánlattevőnek megküldeni.
3. A munkálatokat valamennyi felújítási pályázatnála szerződés megkötésétől számított egy év alatt be kell fejezni. Előre nem látható okok esetén a társasház – közgyűlés e tárgyban hozott döntése alapján – kérheti a határidő hosszabbítást, amelyről a Pénzügyi és Kerületfejlesztési Bizottság dönt. A határidőt a Pénzügyi és Kerületfejlesztési Bizottság egy alkalommal, legfeljebb hat hónappal hosszabbíthatja meg. Ezen határidők elmulasztása szerződésszegésnek minősül.
4. A munka átvételét igazoló jegyzőkönyv felvételénél a Polgármesteri Hivatal illetékes ügyintézőjét meg kell hívni.
5. A társasház legkésőbb a szerződéskötéstől számított 395 napon belül köteles benyújtani a közös képviselő által hitelesített számlamásolatokat és a munka elvégzését igazoló dokumentumokat 2 – 2 példányban, az alábbi sorrendben:
6. elszámolási iratjegyzék (6. számú melléklet)
7. a számlavezető pénzintézetnél tett, az önkormányzatnak inkasszó jogot biztosító bejelentés (felhatalmazó levél) **eredeti példányát** (3 hónapnál nem régebbi)
8. a mindenkor jogszabályi előírásoknak megfelelően kitöltött számla/számlák másolata (a közös képviselő aláírásával miszerint „az eredetivel mindenben megegyező másolat”) mellékleteivel (számlarészletező) - másolat
9. vállalkozási szerződés a Társasház és a vállalkozó között (másolat),
10. szükséges jogerős hatósági vagy településképi engedély, bejelentés (másolat)
11. elfogadott árajánlat másolata (költségvetés, árakkal, mennyiségekkel),
12. átadás-átvételi jegyzőkönyv másolata (minden közreműködő, legalább építtető és kivitelező által aláírva)
13. Eltérés a VIII. 1.) pontban megfogalmazottaktól építési, bejelentési vagy egyéb hatósági munkák esetén. Amennyiben a pályázat benyújtásának időpontjában a szükséges engedély vagy bejelentés tudomásul vétele nem áll rendelkezésre, a szerződés nem köthető meg. A 20 munkanapos határidő 60 munkanapra módosul azzal, hogy a szükséges engedélyeket ez időpontig be kell szerezni.
14. A VIII. fejezet 7.) pontban foglalt határidő elmulasztása szerződésszegésnek minősül.
15. Az összes támogatás folyósítása a VIII. fejezet 7. pontban foglalt dokumentumok benyújtása alapján történik. Az elszámolás során kizárólag az elnyert pályázat alapján elvégzett munkákról, az adott évben kiállított számlák fogadhatók be.
16. Az Önkormányzat a társasházzal kötött támogatási szerződésben foglaltak szerint, átutalja az összes támogatás összegét.
17. A felújítási pályázat során elnyert támogatáson, valamint a költségvetésében szereplő munkákon és az ott megjelölt összegen felüli többletköltség a társasházat terheli.
18. A társasház az visszatérítendő támogatás visszafizetését a támogatási összeg számlájára érkezését követő **második** hónap első napjától köteles a támogatási szerződésben meghatározott törlesztési időben és részletekben teljesíteni az önkormányzat fizetési számlaszámára történő átutalással. Az aktuális törlesztő részlet a hónap 15. napjáig esedékes.
19. A társasház a fennmaradó törlesztési kötelezettségének a törlesztési határidő lejárta előtt egy összegben bármikor eleget tehet.
20. Ha a felújítás tényleges költsége kevesebb, mint a támogatási szerződésben szereplő összeg, úgy ennek megfelelően az összes támogatás összege is arányosan csökken, továbbá a havonkénti törlesztő részlet nem változik~~,~~ a törlesztés időtartama annak arányosan rövidül.
21. Az Önkormányzat a társasház fizetési késedelme esetén
22. a késedelembe esés hónapjában – az Önkormányzat tulajdoni hányada arányában - a társasháznak fizetendő aktuális havi közös költségéből levonva kompenzálja a Társasház aktuális havi elmaradását;
23. a késedelembe esés követő hónap első napjától, a Polgári Törvénykönyvről szóló 2013. évi V. törvényben (továbbiakban: Ptk.) meghatározottak szerint és mértékben késedelmi kamatot számít fel;
24. három havi törlesztő részlet elmaradása után a társasházzal kötött szerződést azonnali hatállyal felmondja, egyidejűleg intézkedik a tartozás (az összes támogatás), a késedelmi kamat beszedése illetve visszafizetése iránt.
25. A IV. fejezet 6.) b.) pontban illetve VIII. fejezet 16) c)pontban foglaltak bekövetkezése esetén a társasház a következő két évben nem vehet részt az önkormányzat pályázatain.
26. A társasház felújítási munkáinak készültségét, elvégzését a Polgármesteri Hivatal bármikor, a társasházzal egyeztetett időpontban ellenőrizheti.
27. Az Önkormányzat fenntartja a jogot, hogy a Polgármesteri Hivatal illetékes irodái és a Bizottság a támogatási szerződés szerinti összes támogatással érintett felújítási munkálatok dokumentációiba betekinthessen.
28. A társasházzal kötött megállapodásban foglaltak súlyos megszegése esetén az Önkormányzat jogosult a támogatási szerződés azonnali hatállyal történő felmondására és a már kifizetett összes támogatás teljes összegének követelésére.

A pályázati felhívás mellékletei:

* 1. sz. melléklet: Jelentkezési adatlap
* 2. sz. melléklet: Közös képviselői nyilatkozat csekély összegű (de minimis) támogatások nyújtásához
* 3. sz. melléklet: Nyilatkozat gazdasági tevékenységet végző részére nyújtott csekély összegű támogatásról
* 4. sz. melléklet: Közös képviselői nyilatkozat csekély összegű (de minimis) támogatások nyújtásához
* 5. sz. melléklet: Támogatási szerződés
* 6. sz. melléklet: Elszámolási jegyzék
* 7. sz. melléklet: Közzétételi kérelem
* 8. sz. melléklet: Nyilatkozat a közpénzekből nyújtott támogatások átláthatóságáról szóló 2007. évi CLXXXI. törvény szerinti összeférhetetlenség, illetve érintettség fennállásáról vagy hiányáról

Budapest; 2015. 05. 07.

**Benedek Zsolt**

Pénzügyi és Kerületfejlesztési Bizottság Elnöke

1. [ 1] Az Európai Unió működéséről szóló szerződés (a továbbiakban: EUMSZ) 107. cikke értelmében vállalkozásnak minősül közjogi jogállásától és finanszírozásának módjától függetlenül minden közjogi és magánjogi jogi személy illetve természetes személy, amely illetve aki a támogatásban részesített tevékenység tekintetében szolgáltatásokat vagy árukat kínál a piacon.

   Uniós állami támogatási értelemben vett vállalkozás esetében:

   Vállalkozás fogalma: Bármely gazdasági tevékenységet végző személy minősülhet annak (C-41/90. számú ítélet Klaus Höfner ECR I-01979. {1991) 21. pont)

   Gazdasági tevékenységnek minősül: bármely, egy adott piacon termékek és szolgáltatások nyújtásával járó tevékenység (C-35/96. számú Bizottság kontra Olaszország ítélet (ECR I03851. {1998} 36. pont),

   A kedvezményezett formája irreleváns [↑](#footnote-ref-1)
2. [ 1] **[1]** „Egy vállalkozás gazdasági tevékenységet folytató egységnek tekintendő jogi formájától függetlenül” (800/2008/EK rendelet I. melléklet 1. cikk)

   Uniós állami támogatási értelemben vett vállalkozás esetében:

   Vállalkozás fogalma: Bármely gazdasági tevékenységet végző személy minősülhet annak (C-41/90. számú ítélet Klaus Höfner ECR I-01979. {1991) 21. pont)

   Gazdasági tevékenységnek minősül: bármely, egy adott piacon termékek és szolgáltatások nyújtásával járó tevékenység (C-35/96. számú Bizottság kontra Olaszország ítélet (ECR I03851. {1998} 36. pont),

   A kedvezményezett formája irreleváns [↑](#footnote-ref-2)