**893/2014.(08.05.) Sz. PKB határozat**

**- A 379/2014.(04.25.) számú, - nem lakás célú helyiségek bérlő részére történő elidegenítése tárgyában hozott - határozat módosítása**

**Budapest VII. kerület Dob u. 6. (34221/0/B/2 hrsz.) -**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a 34221/0/B/2 helyrajzi számú, természetben a Budapest VII. kerület Dob u. 6. szám alatti helyiség elidegenítése tárgyában hozott 379/2014.(04.25.) számú határozatát a vételár megfizetése tekintetében történő alábbi módosítással fenntartja:**

**A bérlő által elfogadott forgalmi érték 32.450.000,- Ft, a vételár 22.715.000,- Ft, melynek egy részét a Vevő banki hitelből fizet meg.**

**Vevőnek a vételár 10 %-át, 2.271.500 Ft-ot, azaz kétmillió kétszázhetvenegyezer ötszáz forintot foglalóként az adásvételi szerződés megkötéséig, a vételár fennmaradó részét 90 napon belül kell megfizetnie az eladó Budapest Főváros VII. kerület Erzsébetváros Önkormányzata számára.**

**Felelős: Vattamány Zsolt polgármester**

**Határidő: eladási ajánlat bérlő általi kézhezvételétől számított 90 nap**

**Végrehajtásért felelős: dr. Csomor Sándor – vezérigazgató – ERVA Nonprofit Zrt.**

*A fenti határozatot a Bizottság egyhangúan (4 igen, 0 nem szavazattal, 0 tartózkodással) elfogadta.*

**379/2014.(04.25.) Sz. PKB határozat**

**- Tulajdonosi döntés nem lakás célú helyiségek bérlő részére történő elidegenítése tárgyában – Budapest VII. kerület Dob u. 6. (34221/0/B/2 hrsz.) –**

**Budapest Főváros VII. kerület Erzsébetváros Önkormányzata Képviselő-testületének Pénzügyi és Kerületfejlesztési Bizottsága úgy dönt, hogy a 34221/0/B/2 helyrajzi számú, természetben a Budapest VII. kerület Dob u. 6. szám alatti épület földszintjén és pinceszintjén található, az ingatlan-nyilvántartás adatai szerint 268 m2 alapterületű, „üzlet” megnevezésű ingatlant a hozzá tartozó 1886/10000 tulajdoni hányaddal elidegenítésre kijelöli és engedélyezi annak elidegenítését a helyiség jelenlegi bérlője a Decor Classic ’97 Kft (Cg.:01-09-670156; székhelye: 1072 Budapest, Dob u. 6.) részére.**

**A vételár a 18/2012.(IV.27.) sz. önkormányzati rendelet 28. § (1) bek. b) pontja alapján a forgalmi érték 70 %-a.**

**A bérlő által elfogadott forgalmi érték 32.450.000,- Ft, a vételár 22.715.000,- Ft.**

**Vevő a vételárat az adásvételi szerződés aláírásáig tartozik megfizetni az eladó Budapest Főváros VII. kerület Erzsébetváros Önkormányzata számára.**

**A szerződés aláírása napján a bérleményt díjhátralék és egyéb fizetési kötelezettség nem terhelheti, amelyet vevőnek hitelt érdemlő módon kell igazolnia az Önkormányzat felé.**

**A Vevő az adásvételi szerződés aláírásáig köteles nyilatkozni arról, hogy átlátható szervezetnek minősül.**

**Abban az esetben, ha a bérlő a jelen határozat kézhezvételétől számított 90 napon belül az adásvételi szerződést nem köti meg, a jelen határozat hatályát veszti.**

**Felelős: Vattamány Zsolt polgármester**

**Határidő: eladási ajánlat bérlő általi kézhezvételétől számított 90 nap**

**Végrehajtásért felelős: dr. Csomor Sándor – vezérigazgató – ERVA Nonprofit Zrt.**

*A fenti határozatot a Bizottság egyhangúan (4 igen, 0 nem szavazattal, 0 tartózkodással) elfogadta.*